NORAKSTS

|  |  |
| --- | --- |
| 21.12.2023. | Nr.13/17 |

**PIEKRIŠANA NEKUSTAMĀ ĪPAŠUMA BRĪVĪBAS BULVĀRĪ 6, JELGAVĀ
DAĻAS ATSAVINĀŠANAI**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldībā saņemta SIA “JELGAVAS PILSĒTAS SLIMNĪCA” 2023. gada 8. novembra vēstule Nr.1-6/738 “Par zemes daļas atsavināšanu” ar lūgumu dot piekrišanu nekustamā īpašuma Brīvības bulvārī 6, Jelgavā, sastāvā ietilpstošas zemes vienības daļas atsavināšanai. Iesniegumam pievienots SIA “Anru Motors” 2023. gada 10. oktobra piedāvājums motormuzeja teritorijas paplašināšanai iegādāties daļu no SIA “JELGAVAS PILSĒTAS SLIMNĪCA” piederošā zemesgabala (aptuveni 2700 m2 platībā), kas piegul nekustamajam īpašumam Garozas ielā 15A, Jelgavā.

Nekustamais īpašums ar kadastra Nr. 0900 027 0091 Brīvības bulvārī 6, Jelgavā sastāv no zemes vienības 62 164 m2 platībā ar kadastra apzīmējumu 0900 027 0318 un deviņām būvēm ar kadastra apzīmējumiem 0900 027 0091 001, 0900 027 0091 002, 0900 027 0091 003, 0900 027 0091 006, 0900 027 0091 007, 0900 027 0091 008, 0900 027 0091 010, 0900 027 0091 011 un 0900 027 0091 012. Minētais nekustamais īpašums reģistrēts Jelgavas pilsētas zemesgrāmatas nodalījumā Nr. 100000059720 uz SIA “JELGAVAS PILSĒTAS SLIMNĪCA” vārda. Pamatojoties uz Jelgavas domes 2003. gada 16. oktobra lēmumu Nr.14/10 “Par Jelgavas pilsētas pašvaldības uzņēmuma bezpeļņas organizācijas “Jelgavas pilsētas slimnīca” reorganizāciju par sabiedrību ar ierobežotu atbildību “JELGAVAS PILSĒTAS SLIMNĪCA””, zemes vienība 62 164 m2 platībā Brīvības bulvārī 6, Jelgavā, ieguldīta SIA “JELGAVAS PILSĒTAS SLIMNĪCA” pamatkapitālā ar vērtību 33 818,74 *euro* (Ls 23 870).

Zemes vienība ar kadastra apzīmējumu 0900 027 0318 daļa aptuveni 2315 m2 platībā nav nepieciešama SIA “JELGAVAS PILSĒTAS SLIMNĪCA” pamatdarbības nodrošināšanai, jo uz tās neatrodas un nav plānots izvietot/būvēt ēkas, būves, iekārtas, kas būtu nepieciešamas veselības pakalpojumu sniegšanai. Atsavināmā zemesgabala platība tiks precizēta pēc robežu uzmērīšanas un zemes robežu plānu izgatavošanas.

Ņemot vērā minēto, pamatojoties uz Pašvaldību likuma 10.panta pirmās daļas pirmo teikumu, Publiskas personas kapitāla daļu un kapitālsabiedrību pārvaldības likuma 82. panta pirmo daļu, Jelgavas domes 2007. gada 25. janvāra lēmumu Nr.2/18 “Par ierobežojumu noteikšanu pašvaldības kapitālsabiedrībām veikt darījumus ar nekustamo īpašumu un grozījumiem Jelgavas domes lēmumos”, SIA “JELGAVAS PILSĒTAS SLIMNĪCA” statūtu 11.1. apakšpunktu un 2023. gada 8. novembra vēstuli Nr.1-6/738,

**JELGAVAS VALSTSPILSĒTAS PAŠVALDĪBAS DOME NOLEMJ:**

Piekrist, ka SIA “JELGAVAS PILSĒTAS SLIMNĪCA” (reģistrācijas Nr. 41703007038) atsavina daļu no nekustamā īpašuma Brīvības bulvārī 6, Jelgavā (kadastra Nr. 0900 027 0091) – zemesgabalu aptuveni 2315 m2 platībā (skice pielikumā).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 21. decembrī